Source: https://e-justice.europa.eu/content_small_claims-354-se-sl.do?init=true&member=1
Timestamp: 2019-06-18 04:01:54+00:00
Document Index: 8015163

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ']

Spor majhne vrednosti - Švedska
Sodišče, ki je pristojno za obravnavanje vloge za uvedbo evropskega postopka v sporih majhne vrednosti, je okrožno sodišče (tingsrätt).
Vloge za uvedbo evropskega postopka v sporih majhne vrednosti je treba vložiti neposredno pri pristojnem okrožnem sodišču ali po pošti.
Okrožno sodišče ali, če je bila vložena pritožba zoper sodbo v evropskem postopku v sporih majhne vrednosti, pritožbeno sodišče (hovrätt) ali vrhovno sodišče (Högsta domstolen). Informacije so na voljo tudi na spletišču švedskih sodišč: http://www.domstol.se/.
Organi lahko pisanja vročajo elektronsko (npr. po elektronski pošti ali telefaksu). Pri izbiri načina vročitve je najpomembneje, da mora biti ustrezen glede na vsebino in velikost pisanja ter da mora povzročiti čim manj stroškov in neprijetnosti. Pisanja se ne smejo vročiti na način, ki ni ustrezen glede na okoliščine zadeve.
Druga pisna sporočila se lahko pošljejo po pošti ali elektronsko (npr. po elektronski pošti ali telefaksu).
Ni obveznosti, da se sprejme elektronsko vročanje pisanj.
Taksa za vlogo je 900 SEK. Plača se lahko s kartico (Mastercard/Visa) ali z bančnim nakazilom prek spletišča švedskih sodišč: http://www.betala.domstol.se/.
Pritožba zoper sodbo okrožnega sodišča se lahko vloži pri pritožbenem sodišču. Okrožno sodišče mora pritožbe prejeti v treh tednih od dneva, ko je bila sodba vročena strankama. Pritožbe je treba nasloviti na pristojno pritožbeno sodišče.
Če ena od strank vloži pritožbo zoper sodbo okrožnega sodišča, se lahko druga stranka, poleg zgoraj navedenega, pritoži zoper sodbo v enem tednu od dneva, ko se je iztekel rok za vložitev pritožbe za prvo stranko. Taka pritožba zastara, če je prva pritožba umaknjena ali iz kakšnega drugega razloga zastara.
Pritožba zoper sodbo pritožbenega sodišča se lahko vloži pri vrhovnem sodišču. Pritožbeno sodišče mora pritožbe prejeti v štirih tednih od dneva izdaje sodbe.
Zahtevke za revizijo je treba vložiti pri pristojnem pritožbenem sodišču.
Potrdilo o sodbi, izdani v evropskem postopku v sporih majhne vrednosti, se mora, da bi bilo sprejeto, izdati v švedščini ali angleščini oziroma prevesti v švedščino ali angleščino.
Švedska uprava za izvršbo (Kronofogdemyndigheten) je pristojna za izvršbo na Švedskem in sprejema tudi odločitve v skladu s členom 23.